GiliGold/VAD_KnessetCorpus huggingface dataset:
דניאל הרשקוביץ: התפיסה הבסיסית שלו היא הטלת האחריות על היצרנים, לעשות את ההסדרים באמצעות השלטון המקומי ולמעשה, לקחת שוק, שהיום מטופל על-ידי חאפרים ובאופן בלתי מוסדר – כתוצאה מכך נגרמים מפגעים סביבתיים קשים – ולהפוך אותו לשוק מוסדר שייתן את הערכים הכלכליים לפסולת הזאת וימנע את המפגעים שהיא יוצרת.
דניאל הרשקוביץ: לכן, מאוד-מאוד חשוב לנו לקדם את זה במקביל לכל המהלכים האחרים שמתנהלים כרגע.
יריב לוין: המטרה של הפטור היא בעצם לאפשר את ההעברה של החוק בקריאה ראשונה עכשיו בדרך שתאפשר בפגרה לדון בו ולהכין אותו לקריאה שנייה ושלישית.
יריב לוין: יש לכם סיכום כזה עם ועדת הכלכלה שהיא אמורה לדון בהצעה ותדון בה, אני מבין, בפגרה
נסים זאב: הסוגיה הזאת של גניבת מתכות – אתה קורא לזה "טיפול" בציוד חשמלי ואלקטרוני – תאמין לי, הגנבים מטפלים, עושים טיפול מעמיק: עוקרים מהקרקע צינורות נחושת שאולי אפשר למכור אותם בגרושים ועושים נזק באלפים רבים.
נסים זאב: אותו דבר בכל הציוד – אתה יודע – ואפילו הכבלים החשמליים שנמצאים בצידי הכבישים, גם אותם גונבים, שורפים, הופכים את זה לנחושת ומוכרים את זה לפי קילו – עושים נזק לחברת החשמל בעשרות אלפים.
נסים זאב: זאת עבודתם של הגנבים.
נסים זאב: אני אומר את זה כי ברגע שיהיה איזשהו הסדר, נאמר, יעמידו לרשות אותם אנשים שירצו לשים שם חומרים כאלה ואחרים, אני אומר לך שיש תחרות בתוך העולם התחתון מי יזכה ומי ייקח את העגלה הבאה ואת האחסון – הלא מדובר במחסנים כאלה ואחרים – זאת אומרת, צריך להיערך גם לעניין הזה.
נסים זאב: כמו שראינו בבקבוקים, זה אחד חלקי אלף ממה שעומד לקרות בנושא המתכות ששם השווי הוא עשרת מונים, ואני לא מגזים.
נסים זאב: צריך לקחת את זה בחשבון.
נסים זאב: אני מבקש לתת את הדעת בדיונים לנושא הזה.
דניאל הרשקוביץ: אכן יש בעיה של חומרים שיש להם ערך גבוה שהם נגנבים.
דניאל הרשקוביץ: דיברת על כלל המתכות – אנחנו מדברים על חלק מהציוד האלקטרוני שיש בו מתכות.
דניאל הרשקוביץ: הצעת החוק הזאת מסדירה שהאיסוף לא יהיה באמצעות אותו שוק צדדי – כמו שאנחנו קוראי לו היום – או שוק פיראטי של כל מיני חאפרים.
דניאל הרשקוביץ: למעשה, התושבים מורידים את הציוד האלקטרוני ליד חדרי האשפה ובאופן בלתי מוסדר באים כל מיני חאפרים ולוקחים ומפרקים את המכשירים האלה כדי להוציא את המתכות היקרות, גורמים למפגעים סביבתיים ומפגעים בריאותיים – צריך לזכור שיש כאן מתכות כבדות וחומרים נדיפים.
דניאל הרשקוביץ: לכן מאוד-מאוד חשוב להסדיר את זה.
דניאל הרשקוביץ: החוק מטיל חובה על הרשות המקומית, במימון אותם יבואנים, לקבוע מקומות איסוף מסודרים שגם לא יפשרו גניבה וגם יהיו אטומים כדי שלא ידלפו חומרים מסוכנים לקרקע.
דניאל הרשקוביץ: לכן, אני חושב, הצעת החוק דווקא נותנת מענה לעניין הזה.
דניאל הרשקוביץ: נכון שיש סכנות שינסו להשתלט על השוק הזה גורמים לא רצויים אבל אני חושב שבסך הכול המסגרת החוקית שנקבעת פה נותנת מענה טוב.
יריב לוין: אנחנו נוכל לקיים הצבעה רק כשיהיה לנו קוורום.
יריב לוין: אני מציע שנעבור לבקשה השנייה, גם היא בקשה של הממשלה – באמצעות המשרד לביטחון פנים – למתן פטור מחובת הנחה לפני קריאה ראשונה להצעת חוק הגבלת השימוש ורישום פעולות בחלקי רכב משומשים (מניעת גניבות) (תיקון מס' 4 - הוראות שעה) (תיקון), התשע"ב- 2012 (מ/674).
יואל הדר: גם אצלנו עוסקים במתכות אז כנראה שכל הפטורים הם לצורך - - -
יריב לוין: יש ביקוש, אתה אומר.
יואל הדר: המטרה של החוק הזה היא למנוע גניבות של רכבים.
יואל הדר: החוק, כהוראת שעה, נחקק בשנת 2007 וגרם לכך שמי שעובר ומתקן את הרכב שלו בשטחים המוחזקים על-ידי הרשות הפלסטינית או שהוא מעביר לשם רכבים – הוא יכול לקבל בגין זה סנקציה עונשית היא של שלוש שנים.
יואל הדר: משנת 2007 הארכנו את זה פעם אחת, לא במסגרת חוק אלא במסגרת צו של השר, זאת אומרת זה ארב ששנים והוא אמור לפוג ב-6 באפריל 2012 ולכן אנחנו מביאים את זה לפה ואנחנו זקוקים לפטור הנחה עכשיו וצריכים להעביר את זה עד יום רבעי בקריאה שנייה ושלישית.
יואל הדר: המכלול הרחב של הפעולות שכולל גם את הקמת יחידת "אתגר", שתפקידה לטפל בגניבות רכב, גרם לכך שמשנת 2007 עד 2012 יש ירידה ב-35% של גניבות הרכב במדינה מ-34 אלף רכבים לסביבות 21 אלף בשנת 2011.
יואל הדר: שנת 2010 גם באזור הזה.
יואל הדר: יש קצת עלייה ב-2011 אבל עדיין נשמרת ירידה של 35% ירידה בגניבות הרכב שזה השג אדיר לצורך העניין הזה.
יואל הדר: המשטרה מעריכה שכ-70% מהרכבים מועברים לרשות הפלסטינית לצורך תיקון.
יואל הדר: זאת אומרת שיש נחיצות אדירה לחוק הזה כי שם, בעצם, עושים את התיקונים.
יואל הדר: לא רק שעושים את זה שם יותר זול אלא אתה מקבל חלקים שהבטיחות שלהם היא הרבה יותר נמוכה מאשר הבטיחות של החלקים המקוריים בארץ.
יואל הדר: זה גורם לא רק לזה שהרכבים עצמם הם רכבים בעייתיים אלא גם עלולים לגרום לתאונות דרכים, חס וחלילה, עם כל המשמעויות של תאונות דרכים.
יואל הדר: המשטרה עשתה 45 גיחות לרשות הפלסטינית כדי לגלות את זה.
יואל הדר: המשטרה גילתה מעל 200 רכבים שנמצאים בתיקון תוך כדי הפעילות שלה; 700 רכבים היא מצאה עם כל מיני חלקי חילוף מזויפים.
יואל הדר: המשטרה פתחה מעל 200 תיקים פליליים במשך השנים כתוצאה מהפעילות הזו.
יואל הדר: כפי שאמרתי, מאחר שיש ירידה בגניבות הרכב – יש ירידה גם בתפיסות של המשטרה, אבל זה דבר מבורך כי זה אומר שהחוק השיג את מטרתו.
יואל הדר: המטרה שלנו היא להפוך את ההוראה הזאת להוראת קבע.
יואל הדר: אם אדוני ישאל מדוע הגענו ברגע האחרון לסיים את החקיקה – זאת שאלה נכונה.
יואל הדר: גם אנחנו שאלנו את זה.
יואל הדר: כבר חצי שנה לוחצים כי יש כוונה לעשות חוק הרבה יותר רחב שיכלול כל מיני נושאים אחרים בנוגע לסימון חלקי רכב, גם מול חברות הביטוח ודברים מהסוג הזה.
יואל הדר: כבר חצי שנה אנחנו מתנהלים מול משרד המשפטים, ומאחר שהדבר הזה – החוק הגדול – לא בא לידי הבשלה, אמרנו שאסור לנו להפסיד את מה שקיים היום ולכן יש צורך להפוך את הפן הזה להוראת קבע.
יריב לוין: בוודאי נכון ככלל לעשות זאת.
יריב לוין: נדמה לי שגם בחוקים של האלכוהול כדאי כבר מעכשיו לשקול להפוך אותם – את חלקם לפחות – להוראות קבע כי הרי עשינו את זה כהוראת שעה, נדמה לי שעל היעילות שלה אין ויכוח היום.
יואל הדר: יש לנו סקרים שמראים שיש ירידה, סוף-סוף, של 7% בצריכה של האלכוהול.
יואל הדר: הכנסת דרשה מאיתנו כל הזמן להוכיח שאנחנו באמת מצדיקים את זה.
יואל הדר: יש לנו עוד שנה בערך עד שאנחנו צריכים להביא את זה.
יואל הדר: אני מסכים איתך במאה אחוז שמה שעשינו היה בהחלט מבורך, חלק מחקיקה היא גם שלך, בנושא של הקטינים.
יריב לוין: חלק קטן ממנה, כן.
יריב לוין: חלק בנושא של הקטינים.
יריב לוין: כל ההוראות האלה יהיו נכונות תמיד כנראה.
יואל הדר: זה פשוט מדהים.
יואל הדר: אני לא יודע אם הסתובבת בירושלים בימי חמישי בלילה: רואים שם, באזור של המדרחוב, את הפעילות של השוטרים – בהתחלה זה היה דרמטי איך שהם שפכו – עכשיו יש הרבה פחות פעילות של השוטרים כי לא צריך את זה.
יואל הדר: גם באילת, נמסר לי, אותו דבר בטיילת של אילת.
יואל הדר: הנוער קיבל את זה.
יריב לוין: שמעתי שכך גם ברחובות, בטבריה.
יואל הדר: הנוער מקבל את זה.
יואל הדר: השוטרים, במקום לרשום דוחות שאחרי שנה ומשהו הם צריכים לבוא לבית משפט ומי יודע מה קורה אחרי זה, במקום שופכים את זה.
יואל הדר: אתה מקבל את האפקט האמיתי.
יואל הדר: זה אחד החוקים הטובים שהעברנו, שיש את האפקט האמיתי שכולם מבינים, מקבלים את זה ונוצרת הרתעה מתאימה.
יואל הדר: גם בתקשורת, בקיץ האחרון, הייתה הרבה פעילות נגד האלימות של האלכוהול ממה שהיה לפני זה בתקשורת.
יואל הדר: זה בהחלט יפה - - -
נסים זאב: היום כר לא צריכים כל-כך את השתייה כי יש את ה"אח הגדול".
נסים זאב: להשכלה הכללית, העניין הזה של מספר שילדה של רכב ומספר מנוע לא נותן לך את האפשרות לזהות שהרכב ישראלי?
יואל הדר: יש עוד חלקים נוספים.
נסים זאב: אז זאת בדיוק השאלה: על אילו חלקים אנחנו מדברים בתוספת?
נסים זאב: גלגלים, קלאץ'?
יואל הדר: זה לא שאתה מזהה אותם.
יואל הדר: החלקים עצמם הם מסוג ב' ולמטה מזה.
יואל הדר: ברגע שמתקנים שם – זה מה שמורכב ברכב, בלי שיש עליהם סימון.
יואל הדר: אנחנו רוצים למנוע את הדבר הזה, לאו דווקא את הדברים שיש עליהם סימון מספרי אלא את הברקסים, מה שמים בתור דוושות של הברקסים, כל הדברים האלה ששמים שם חלקים שפוגעים ברכב.
נסים זאב: אני יודע שכשאתה רוצה לתקן משהו, רכב, הם כבר מזמינים את החלקים ואת הגנבים לקחת מתוך האזורים שלנו.
נסים זאב: היינו חיים את זה ממש יום-יום בעזריה ובאזורים הכי קרובים, לא יהודה ושומרון.
יואל הדר: גם הגדר עשתה פעולה יפה.
יריב לוין: אין ספק שהגדר עזרה מאוד בהיבט הזה, זה בטוח.
יריב לוין: רבותי, אני מכריז על הפסקה של כמה דקות עד שיתאספו החברים.
יריב לוין: רבותי, אני מחדש את הישיבה.
יריב לוין: הגיעו כל נכבדינו מהנהלת הקואליציה ונכבדים אחרים ממקומות אחרים.
יריב לוין: רבותי, אני עובר להצבעה על הבקשה הראשונה: הקדמת הדיון בהצעת החוק לטיפול סביבתי בציוד חשמלי ואלקטרוני ובסוללות לפני הקריאה הראשונה.
יריב לוין: בעד בקשת הממשלה להקדמת הדיון – פה אחד
יריב לוין: נמנעים – אין בקשת הממשלה להקדמת הדיון בהצעת החוק ליפול סביבתי בציוד חשמלי ואלקטרוני ובסוללות, נתקבלה.
יריב לוין: יש לנו שמונה, נכון?
יריב לוין: שמונה בעד – כדי שזה יהיה ברור.
יריב לוין: הנושא השני: מי בעד הבקשה להקדמת הדיון בהצעת חוק הגבלת השימוש ורישום פעולות בחלקי רכב משומשים (מניעת גניבות) (תיקון מס' 4 - הוראות שעה) (תיקון), התשע"ב- 2012?
יריב לוין: נמנעים – אין בקשת הממשלה להקדמת הדיון בהצעת חוק הגבלת השימוש ורישום פעולות בחלקי רכב משומשים (מניעת גניבות) (תיקון מס' 4 - הוראות שעה) (תיקון), התשע"ב- 2012, נתקבלה.
יריב לוין: אין מתנגדים, אין נמנעים – אושר.
יריב לוין: אני מבקש לשבת.
יריב לוין: על סדר-היום: טענת נושא חדש בעניין בצעת חוק הפיקוח על מעונות יום לפעוטות, התשע"א-2011.
יריב לוין: מי מבקש להציג את הנושא מבחינת הוועדה לזכויות הילד?
אמנון כהן: אורלב?
אמנון כהן: אתה לא חייב אם אתה - - -
יריב לוין: זבולון, בבקשה.
יריב לוין: תציג לנו את הנושא.
זבולון אורלב: הנושא הוא מאוד-מאוד פשוט: יש הצעת חוק פרטית שעברה אישור של רציפות – חוק הפיקוח על המעונות – מהכנסת ה-17 לכנסת ה-18.
זבולון אורלב: יש חוק ממשלתי שהוגש בכנסת הנוכחית, שני החוקים האלה מוזגו.
זבולון אורלב: החוק של הממשלה עבר קריאה ראשונה והחוקים נמצאים בשלב של הכנה לקריאה שנייה ושלישית.
זבולון אורלב: עיקר החוק הוא – במצב החוקי היום אין חוק שמסדיר חובת רישוי וחובת פיקוח על מסגרות שמטפלות בילדים מגיל אפס עד גיל שלוש.
זבולון אורלב: זה בעצם, באיזשהו מקום, שטח הפקר ורק כ-90 אלף ילדים מתוך 450 אלף ילדים שנמצאים במעונות הציבוריים שנמצאים בהסדר לפיקוח – צו פיקוח מחירים ממשרד התמ"ת – יש הסדר בפיקוח מרצון אבל זהו פיקוח מרצון.
זבולון אורלב: בכל יתר המסגרות אין שום חובת רישוי וחובת פיקוח.
זבולון אורלב: קצרה היריעה מלפרט על כל הנזקים, המפגעים, שקרו לילדים בגילאים האלה.
זבולון אורלב: לכן יש הסכמה רחבה וצריך לומר שהחוקים האלה, עד לשלבים האלה, עברו כולם פה-אחד בכנסת בלי התנגדות.
זבולון אורלב: פה-אחד פירושו של דבר שגם הקואליציה וגם האופוזיציה תמכו בחוקים האלה.
זבולון אורלב: בין הקריאה הראשונה לבין הקריאות השנייה והשלישית, הממשלה – אני מדגיש: הממשלה – שינתה את אחד הסעיפים.
זבולון אורלב: על פי הסעיף שבו אנחנו דנים, השאלה היא איך ייעשה הרישוי והפיקוח?
זבולון אורלב: האם כל כולו, 100%, על-ידי עובדי מדינה או שחלק מהפיקוח והרישוי יכול להיעשות בסיוע של מיקור חוץ?
זבולון אורלב: ההסכמה הייתה שבמה שניתן לעשות ברשימת תיוג – אני בטוח שאף אחד לא יודע מה זה רשימת תיוג – זה Checklist, זאת המילה בעברית, את זה ניתן לעשות במיקור חוץ.
זבולון אורלב: אבל כל דבר שהוא עניין של סמכות ,שיקול דעת וסמכות, ייעשה על-ידי עובדים שמועסקים במישרין על-ידי המדינה.
זבולון אורלב: הנוסח הזה של הממשלה לא היה בקריאה הראשונה ולכן נטענה טענה ל"נושא חדש".
זבולון אורלב: תיכף הלשכה המשפטית של הוועדה תחווה דעה אם מדובר בנושא חדש או לא.
זבולון אורלב: צריך לזכור שעל כף המאזניים עומד כרגע האם יהיה רישוי או לא יהיה רישוי לגילאים האלה.
זבולון אורלב: אי מציע שהיועצת המשפטית של הוועדה לזכויות הילד, מירב ישראלי, או הלשכה המשפטית – אני לא קובע מי – תציג את העניין ותסביר האם מדובר בנושא חדש או לא.
זבולון אורלב: אני רק יכול לומר שבמהלך הדיון בוועדה, הלשכה המשפטית, כלומר מירב ישראלי, אמרה שלא מדובר בנושא חדש, אבל זכותה של חברת הכנסת אורלי לוי אבקסיס, גם אם הלשכה המשפטית סבורה שזה לא נושא חדש, לבקש דיון בטענה של "נושא חדש".
מירב ישראלי: אכן, לדעתנו לא מדובר בנושא חדש מאחר שלמעשה מדובר בחוק חדש לחלוטין שמסדיר את כל ההיבטים של רישוי ופיקוח של מעונות יום לפעוטות מחדש ובנוסף לזה, כבר בנוסח הכחול, למעשה בהצעת החוק הממשלתית היה פרק של הסתייעות בגופים בודקים.
מירב ישראלי: למעשה, כל התיקון שמתבקש הוא להרחיב במידה מסוימת את הגופים שניתן להסתייע בהם ובעניינים של שיקול דעת לא להסתייע בגופים בודקים ובבודקים שמועסקים על-ידם אלא במומחים מקצועיים שהממשלה תעסיק אותם ישירות.
מירב ישראלי: למעשה, מדובר בהרחבה מסוימת של נושא שהוא כבר קיים בהצעת החוק, כפי שהוגשה על-ידי הממשלה, ובמסגרת כללית שמוסדרת מחדש ולכן לדעתנו לא מדובר בנושא חדש.
זבולון אורלב: אני רוצה להוסיף עוד משהו אחד, שאולי צריך לומר אותו:
זבולון אורלב: אחרי שהחוק עבר קריאה ראשונה ואחרי שכבר נטענה טענת הנושא החדש, הוגש באותו עניין גם ערר לממשלה על-ידי השר - - -
אורלי לוי אבקסיס: לא נושא חדש.
אורלי לוי אבקסיס: הוגש שם ערר– ואני רוצה לדייק, אני יכולה גם להביא לפה את הערר – ערר של "ישראל ביתנו" שדואג מאוד - - -
יריב לוין: תני לו לסיים.
אורלי לוי אבקסיס: כי היו כמה אי דיוקים גם קודם, גם בהודעות לתקשורת וגם - - -
זבולון אורלב: אני מציע שתאפשרי לי לדבר.
אורלי לוי אבקסיס: אתה תדבר ואני גם אגיב.
זבולון אורלב: את יכולה להגיב.
זבולון אורלב: אני אשתדל לא להפריע לך – אני לא מבטיח כבר – אבל אני אשתדל לא להפריע לך.
אורלי לוי אבקסיס: אז תדייק בדברים.
זבולון אורלב: תדייקי גם את בדברים.
אורלי לוי אבקסיס: אני אדייק.
זבולון אורלב: אני מציע שגם את תדייקי בדברים.
אורלי לוי אבקסיס: היו שם שלושה נושאים - - -
זבולון אורלב: צריך לומר שבמקביל לטענה של נושא חדש הוגש גם ערר על-ידי השר סטס מיסז'ניקוב לממשלה, שלמיטב זכרוני, אחת מסיבות הערר הייתה גם הסוגיה הזאת, בניסוח כזה או בניסוח אחר והיו עוד נימוקים אחרים.
זבולון אורלב: הממשלה, בישיבתה ב-8 בינואר 2012, בהחלטה מס' 4088, דחתה את הערר ואישרה מחדש את נוסח החוק כפי שקיים כיום ועומד בפני הוועדה, ואישרה מחדש את החלטת ועדת השרים.
זבולון אורלב: צריך לומר שהחוק הזה הוא יישום של המלצות יעדת טרכטנברג.
זבולון אורלב: כלומר, אנחנו מדברים על כך שיש פעמיים החלטה של ועדת שרים לחקיקה, פעם אחת החלטת ממשלה, פעם אחת החלטת ועדת טרכטנברג והלשכה המשפטית אומרת שלא מדובר בנושא חדש.
זבולון אורלב: אדוני היושב-ראש, ברור לי שבדיון בטענה של נושא חדש יש גם אבל אני מקווה שלפחות את הדיונים המהותיים נוכל לקיים בוועדה.
זבולון אורלב: בשביל זה יש ועדה בה ניתן לקיים את הדיונים המהותיים, מי שלא מוצא חן בעיניו – יכול להגיש הסתייגויות.
זבולון אורלב: לאחר מכן יש מליאה.
זבולון אורלב: יש מכשירים.
זבולון אורלב: לדעתי יש כאן
זבולון אורלב: שימוש לא ראוי בסוגיה של טענה לנושא חדש – שהוא לא נושא חדש - - -
אורלי לוי אבקסיס: אבל בוודאי הוא נושא חדש.
זבולון אורלב: תהיי רגע בשקט, תרסני את עצמך.
זבולון אורלב: את לא מאפשרת לומר כאן שני משפטים.
אורלי לוי אבקסיס: תדייק.
אורלי לוי אבקסיס: אם תדבר אמת – לא תהיה לי הערה.
זבולון אורלב: את לא דוברת אמת.
זבולון אורלב: אני דובר אמת כל הזמן.
יריב לוין: רבותי, אני בטח לא מכונת אמת אז תעשו לי טובה - - -
זבולון אורלב: לאן את מורידה את הוויכוח הזה?
שלמה מולה: הוא גם צודק, היא גם צודקת – אני בעיקר איתה.
זבולון אורלב: תודה רבה חבר הכנסת מולה, אני מאוד מודה לך.
אורית זוארץ: אנחנו בעיקר עם הילדים, שלמה, אנחנו בעיקר עם הילדים.
זבולון אורלב: לכן אני אומר: יש כאן שימוש ציני בטענה.
זבולון אורלב: אני חושב שהעניין של ועדת הכנסת זה להעביר את הדיון לגופו בוועדה והסוגיה כאן היא סוגיה אם זה באמת נושא חדש או לא נושא חדש.
זבולון אורלב: כפי שנאמר: הממשלה סבורה שזה לא נושא חדש, ועדת השרים סבורה שזה לא נושא חדש, הלשכה המשפטית סבורה שזה לא נושא חדש.
זבולון אורלב: לכן, אני מבקש מהוועדה לדחות את הטענה, להחזיר את הדיון לגופו בוועדה שאמורה להתכנס בתום הדיון הזה ושם נוכל לקיים את הדיון לגופם של דברים – וכל מי שיש לו הסתייגויות לחוק, ואני יודע שיש אנשים שיש להם הסתייגויות, יוכלו להביע שם את דעתם, תהיה הצבעה בוועדה, לאחר מכן הצבעה במליאה, גם על החוק וגם אם יש הסתייגויות ונוכל לקדם את החוק הזה.
זבולון אורלב: לתקוע את החוק ולא לאפשר בו דיון מהותי זאת עוולה כלפי ילדי ישראל.
זבולון אורלב: השימוש במכשיר הזה הוא שימוש ציני שמונע את הדיון האמיתי, את הדיון המהותי: איך מפסיקים את ההפקרות שאנחנו מפקירים את הילדים מגיל אפס עד גיל שלוש?
זבולון אורלב: מי שתומך בטענת נושא חדש – מונע את הדיון המהותי ומונע כל אפשרות לטפל בהפסקת השערורייה וההפקרות של ילדי גיל אפס עד שלוש.
יריב לוין: חברת הכנסת אורלי לוי אבקסיס , בבקשה.
אורלי לוי אבקסיס: אני באמת מצטערת שהנושא הגיע לרמות כאלו.
אורלי לוי אבקסיס: אני אעשה את זה קצר כדי שנוכל להצביע - - -
יריב לוין: אפשר לקרוא לחברי הכנסת כי אנחנו מצביעים מיד בתום הדברים של חברת הכנסת אבקסיס.
אורלי לוי אבקסיס: צריך להבין שהעניין של המבדקים נעשה בניגוד לעמדה מקצועית של משרד הבריאות, לעמדתו של סגן השר ליצמן – אם אינני טועה הוא גם דיבר איתך אתמול, אדוני היושב-ראש – זה בניגוד מוחלט לדעתו.
אורלי לוי אבקסיס: יש פה סיפור דומה מאוד למה שקרה עם אחיות ביתי-ספר.
אורלי לוי אבקסיס: לגבי הערעור של "ישראל ביתנו" שהגיש סטס מיסז'ניקוב: החשש הגדול ביותר זה שיעלה המחיר להורים פר ילד.
אורלי לוי אבקסיס: אנחנו קיבלנו בשבוע שעבר את דוח בנק ישראל – אי אפשר להגיד שהוא מטעם מישהו או שהוא מעורב פוליטית – שמציין, לאחר כל ההחלטות שהתקבלו בממשלה, שבמצב הנוכחי שבו הממשלה לא מתחייבת שזה לא ייפול על ההורים – יש עלייה מיידית של 40% בתשלום עבור כל ילד.
אורלי לוי אבקסיס: הדבר הזה הוא קטסטרופה, זאת התשובה למחאת העגלות וזאת התשובה שיש לנו למחאה החברתית.
אורלי לוי אבקסיס: אנחנו רוצים את חוק הפיקוח, אנחנו רוצים לפקח, אנחנו רוצים להעביר חוק טוב.
אורלי לוי אבקסיס: אנחנו לא יכולים להזדרז יותר מדי ולהפקיר את אותם ילדים לאותם הורים – אני מבקשת להצביע, אדוני היושב-ראש.
יריב לוין: חבר הכנסת מיכאלי, אתה רצית לומר משהו?
אברהם מיכאלי: אדוני היושב-ראש, אני רוצה להבהיר: אנחנו תומכים בחוק של השר וסיכמנו עם השר אתמול שאנחנו איתו אפילו בניגוד לעמדה שהייתה שלא לקבל מכתב ממנו ולא להכניס לחוק תקציב.
אברהם מיכאלי: אתמול בלילה הובהרה לנו המשמעות של הנושא החדש הזה: זה נושא שלא סוכם עליו.
אברהם מיכאלי: השר גם לא חולק עלינו שזה לא סוכם איתו.
אברהם מיכאלי: לכן הוא לא יכול להצביע ולתמוך בנושא של המבדקים האלה כי זה משנה את המהות של החוק.
אורלי לוי אבקסיס: אתה אומר נושא חדש?
יריב לוין: לבקשת יושב-ראש הקואליציה, חבר הכנסת זאב אלקין, שאני חייב להיענות לה, אני מכריז על שלוש דקות התייעצות סיעתית.
יריב לוין: לאחריה תתקיים הצבעה.
יריב לוין: כי אני חייב על פי התקנון.
יריב לוין: מי שמבקש התייעצות סיעתית - - -
שלמה מולה: שלוש דקות אפשר, אין בעיה.
יריב לוין: ואחר כך אני גם אומר שהתבקשתי לא לקיים הצבעה ואני עומד על כך שהצבעה תתקיים.
יריב לוין: אי אפשר להביא אותנו לכאן ב-08:30 בבוקר ולהחליט שלא רוצים הצבעה, זה לא יילך.
יריב לוין: צריך שלוש דקות ואחר כך הצבעה.
יריב לוין: רבותי, חזרנו.
יריב לוין: אני מבקש לקרוא לכל מי שרוצה להצביע.
נסים זאב: אין תפילה, אין תפילין, אין ברכות השחר?
יריב לוין: בוקר טוב חבר הכנסת זאב.
יריב לוין: מי שקם לתפילה בשעה הזאת הוא כבר באמצע היום, אז אין בעיה.
יריב לוין: טוב, רבותי, אני עובר מכאן להצבעה ואני אקיים הצבעה שמית.
יריב לוין: רבותי אני עובר להצבעה ואני מקיים הצבעה שמית.
יריב לוין: אני אסביר את ההצבעה: מי שבעד – פירושו שהוא סבור שמדובר בנושא חדש.
יריב לוין: מי שנגד – פירושו שהוא סבור שאין מדובר בנושא חדש.
יריב לוין: כדי שהדברים יהיו קלים וברורים.
יריב לוין: זאב אלקין?
יריב לוין: אופיר אקוניס איננו ואין אף אחד במקומו; במקום חבר הכנסת אורי אורבך, חבר הכנסת אורלב.
יריב לוין: חבר הכנסת שלמה מולה?
יריב לוין: במקום חברת הכנסת רוחמה אברהם בלילא, אורית זוארץ.
יריב לוין: במקום חבר כנסת יואל חסון, אריה ביבי.
יריב לוין: חבר הכנסת אילן גילאון איננו; במקום חבר הכנסת דוד רותם, חברת הכנסת אורלי לוי אבקסיס.
אורלי לוי אבקסיס: בעד.
יריב לוין: חבר הכנסת רוברט אילטוב?
יריב לוין: איתן כבל איננו; במקום עינת וילף, חבר הכנסת שכיב שנאן.
שכיב מוראד שנאן: נגד.
יריב לוין: אברהם מיכאלי?
יריב לוין: נסים זאב?
יריב לוין: ישראל אייכלר איננו; אחמד טיבי איננו - - -
אחמד טיבי: פעם ראשונה שזה קורה לי.
אריה ביבי: אני אגיד לך מה: גם כשהוא איננו – הרוח שלו פה.
יריב לוין: עכשיו תפסנו את השיטה – לעשות את זה ב-08:00 בבוקר.
יריב לוין: חבר הכנסת טיבי, סליחה.
יריב לוין: ציון פיניאן איננו ואני נמנע.
יריב לוין: אני מבקש את התוצאות.
אחמד טיבי: למה אתה הבאת אותי?
אחמד טיבי: כל המשחק מכור.
אורלי לוי אבקסיס: מה משחק מכור?
אורלי לוי אבקסיס: פעם אחת אתה מנצח בועדת הכנסת - - -
יריב לוין: לפיכך, התוצאות הן: 8 – בעד הקביעה שמדובר בנושא חדש.
יריב לוין: 3 – נגד.
יריב לוין: נמנע – 1.
זאב אלקין: רוויזיה, אדוני היושב-ראש.
יריב לוין: הבקשה התקבלה ורוויזיה תידון כאשר נודיע.
אחמד טיבי: עוד חצי שעה?
יריב לוין: אנחנו נודיע מתי.
יריב לוין: על סדר יומנו: הצעת חוק המפלגות (תיקון מס' 17) (שקיפות, ניהול חשבונות והגבלות בדבר הכנסות והוצאות לפני רישום מפלגה), התשע"ב-2012, (כ/447) – הכנה לקריאה שנייה ושלישית של הצעת חוק פרטית שהוגשה על-ידי חבר הכנסת עתניאל שנלר ועל-ידי.
יריב לוין: הצעת החוק עברה באמת שינויים מרחיקי לכת בין הקריאה הטרומית לבין הקריאה הראשונה בעקבות הערות רבות שנשמעו, כאשר השינוי המרכזי והחשוב היה ביטול או הימנעות מהצורך בהתאגדות מיידית והמרתו בשורה של הוראות אחרות שבאות להבטיח את השקיפות ואת ההסדרה ההולמת של סוגיית קבלת התרומות.
יריב לוין: ארבל, אני מציע שאולי נעשה איזושהי הקראה של הצעת החוק בנוסח כפי שהוא מונח לפנינו לקריאה השנייה והשלישית שגם הוא נוסח מתוקן שהוכן ביחס לקריאה הראשונה על-ידי הלשכה המשפטית וכולל לא מעט שינויים שרובם ככולם שינויים שממתנים עוד יותר את נוסח החוק ביחס למה שהוצע בקריאה הראשונה, ושהמטרה שלהם היא להגיע למינימום של פגיעה והגבלה על היכולת באמת להתמודד בבחירות ולפעול תוך אבטחה מן הצד השני של שמירה גם על עקרונות של שקיפות, וגם על עקרונות שמותווים במקרים אחרים ביחס להגבלת היכולת בתחום התרומות.
יריב לוין: ארבל, אני מציע שנעשה הקראה, ואחר כך נעבור להערות.
יריב לוין: פרופ' קרמניצר, תודה שהגעת עם כל נציג המכון הישראלי לדמוקרטיה שביקשנו כמובן לשמוע את דעתכם.
יריב לוין: כמובן הערות הממשלה, ואחר כך נוכל להתייחס ולסכם.
איל ינון: אדוני היושב-ראש, נציגי מבקר המדינה, משרד המשפטים, רשם המפלגות, המכון הישראלי לדמוקרטיה, מונח על השולחן נוסח מעודכן שעבר שינויים נוספים מהקריאה הראשונה, זאת במטרה לחדד את ההגדרות הקבועות בו ולרכך את ההגבלות המצויות בו כדי לשמור על האיזון הנכון שעליו עמדנו בישיבה הקודמת וצוין גם בדברי ההסבר להצעה.
איל ינון: מצד אחד, החובה לשמור על חופש הביטוי הפוליטי ועל הזכות להתמודד בבחירות שהם אבני יסוד במשטר דמוקרטי ולא לחסום את היכולת של שחקנים חדשים להיכנס לזירה הפוליטית, ומצד שני, להגשים ערכים שאף הם ערכי יסוד במשטר דמוקרטי, חובת השקיפות, ההקפדה על טוהר המידות ויצירת כללים שוויוניים ככל הניתן בין המתמודדים בזירה.
איל ינון: החוקים הקיימים בנוגע למימון בחירות ובחירות מקדימות מנסים כבר היום לאזן בין האינטרסים השונים.
איל ינון: יוזמי ההצבעה הצביעו על לקונה בחוקים הקיימים המאפשרת לאדם שאינו פועל עדיין במסגרת מפלגה לנהל קמפיין בחירות לכל דבר ועניין כאשר הוא פטור מכל עול של שקיפות ומגבלות על הכנסות והוצאות במסגרת קמפיין זה.
איל ינון: ככלל, הצעת החוק מבוססת במידה רבה על המודל הקיים כיום לגבי המימון של מתמודדים בבחירות המקדימות – הפריימריס – וזאת בשינויים המחויבים.
איל ינון: כפי שנסביר בהמשך, שינויים אלה נותנים ביטוי לרצון לאפשר תחום פעולה רחב יותר למפלגות חדשות, מאפשר למועמד המתמודד במסגרת פריימריס - כלומר, הם שינויים מקילים ביחס להוראות בפריימריס – זאת נוכח החשיבות המיוחדת במתן אפשרות למפלגות חדשות להיכנס לזירה.
איל ינון: בין השינויים שמוצעים כעת לעומת הנוסח שאושר בקריאה הראשונה: חידוד ההגדרה הנוגעת למי שנכנס בגדר הצעת החוק.
איל ינון: על-פי הנוסח המעודכן מי שהודיע על כוונתו להתמודד בבחירות או אסף תרומות בשיעור העולה על 50,000 שקלים לצורך התמודדות נכנס בגדר ההסדר הקבוע בהצעת החוק, גם אם לא הכריז ברבים על כוונה כזאת; ביטול תקרת ההוצאות למועמד שהופיעה בנוסח לקריאה הראשונה.
איל ינון: התכלית שלשמה נקבעה תקרה זו מוגשמת במידה רבה, לדעתנו, באמצעות קביעת התקרה על התרומות; הכפלת תקרת התרומות מאדם ובני ביתו והעמדתה על 10,000 שקלים לעומת 5,000 שקלים בנוסח לקריאה הראשונה, תוך קביעה כי הוראות החוק לא יחולו על תרומה מהמועמד עצמו, זאת במטרה להפחית את הפגיעה מהמועמדים ולהפוך את הצעת החוק למידתית יותר, ולאפשר לגורמים חדשים להיכנס לזירה בצורה יותר אפקטיבית.
איל ינון: קיימת אומנם חובת דיווח על כל תרומה, אך אין חובה להגיש דוח למבקר המדינה.
איל ינון: הוספת סנקציה מינהלית המאפשרת למבקר המדינה לקנוס אדם שפעל בניגוד להוראות החוק, והוראת מעבר שלפיה מי שהכריז על התמודדות לפני תחילתו של החוק יצטרך לדווח על התרומות שקיבל בעבר ששוויין מעל 10,000 שקלים בלבד, תוך ציון סכום התרומה בלבד, אלא אם כן הוא החזירה חזרה לתורם.
איל ינון: אני מציע שארבל תקרא את הנוסח ואז ניכנס לפרטי ההצעה.
ארבל אסטרחן: כמו שהיה בקריאה ראשונה, מוצע להוסיף כאן סעיף לחוק המפלגות, סעיף 24א שייקרא: הוראות לגבי מי שמסר הודעה על התמודדות בבחירות לפני שנרשם כחבר מפלגה.
ארבל אסטרחן: הסעיף הראשון פה כולל הגדרות.
ארבל אסטרחן: יש לנו הודעה על התמודדות שזה הודעה ברבים, בעל-פה או בכתב שמסר אדם על כוונתו להתמודד בבחירות לכנסת הבאה ברשימת מועמדים שתגיש מפלגה שאינו חבר בה, אף אם טרם נרשמה.
ארבל אסטרחן: הוא מתכוון להתמודד במפלגה כלשהי, בין אם היא רשומה, בין אם עדיין אינה רשומה, והוא עדיין אינו חבר מפלגה.
ארבל אסטרחן: ומוצע לקבוע שייראו גם איסוף תרומות בסכום שנתי שלא יפחת מ-50,000 שקל לצורך היכללות ברשימה כזאת כהודעה להתמודדות.
ארבל אסטרחן: הוצאה יכולה להיות בכסף או בשווה כסף, במישרין או בעקיף, בארץ או בחוץ-לארץ, במזומנים או בהתחייבות מכל סוג.
ארבל אסטרחן: מוגדרת פה תקופת הבחירות שמפנה לחוק מימון מפלגות שזה היום ה-101 לפני הבחירות, ואם הוקדמו הבחירות אז שלושה ימים אחרי שנוצרה עילה לבחירות מוקדמות.
ארבל אסטרחן: הגדרנו כאן את תקופת ההסדר שבמהלכה יחולו על אותו אדם ההוראות שבחוק שמוגדרת כתקופה שתחילתה ביום מסירת ההודעה על התמודדות שאותה הגדרנו כעת, וסיומה ביום שבו מוסר ההודעה נרשם כחבר או כמייסד של מפלגה שבה הוא מתכוון להתמודד בבחירות לכנסת הבאה, או ביום שבו הוא נכלל ברשימת מועמדים של מפלגה לכנסת, לפי המוקדם מביניהם, או ביום שבו הוא הודיע שהוא חזר בו מכוונתו להתמודד.
ארבל אסטרחן: אבל יש כאן עוד סייג שכל הדבר הזה יכול לקרות רק אחרי שחלפו שנתיים מתחילת כהונתה של הכנסת או ביום שהתחילה תקופת הבחירות במקרה שהן הוקדמו, וגם זה לפי המוקדם.
ארבל אסטרחן: תרומה בדומה להוצאה כוללת כסף או שווה כסף, במישרין או בעקיפין, בארץ או בחו"ל, מזומנים או התחייבות מכל סוג.
ארבל אסטרחן: יש כאן סייג חשוב שלא הוכרע לגביו לפני הקריאה הראשונה.
ארבל אסטרחן: אם היא ניתנה על-ידי מי שמסר את ההודעה או בין משפחתו זה לא ייחשב תרומה.
ארבל אסטרחן: זאת אומרת, אדם שתרם לעצמו זה בכלל לא ייחשב כתרומה ולא יחולו על זה כל ההגבלות שבהמשך.
ארבל אסטרחן: בן משפחה – נעזרנו כאן בהגדרה שקיימת בפרק הפריימריס.
ארבל אסטרחן: אני מזכירה, שם אין תקרת תרומות.